Koordinatar: 46°9′54″N 12°54′19″E﻿

**Regione Autonoma Friuli-Venezia Giulia  
Regjon autonome Friûl-Vignesie Julie  
Avtonomna dežela Furlanija - Julijska krajina  
Friaul-Julisch Venetien**|  |
|  |
| Kart som viser plasseringa til Friuli-Venezia Giulia i Italia |
|  |
| Hovudstad | Trieste |
| President | Riccardo Illy |
| Provinsar | 4 |
| Kommunar | 219 |
| Areal | 7 856 km² |
|  - Rangering | 17. (2,6 %) |
| Folketal (2006 est.) |
|  - Totalt | 1 208 278 |
|  - Rangering | 15. (2,0 %) |
|  - Tettleik | 154/km² |
| Heimeside | www.regione.fvg.it |

**Friuli-Venezia Giulia** (friulisk: *Friûl-Vignesie Julie*, tysk *Friaul-Julisch Venetien*, slovensk *Furlanija - Julijska krajina*, venetiansk *Friul-Venezsia Jułia*) er ein av fem autonome regionar i Italia. Han vart tidlegare kalla *Venezia Euganea*. Hovudstaden er Trieste (slovensk *Trst*, tysk *Triest*) og han har eit areal på 7 856 km² og om lag 1,2 millionar innbyggjarar. Med ei naturleg opning til sjøen for mange sentraleuropeiske land går det fleire hovudfartsårer i regionen mellom aust og vest i Sør-Europa.

Geografi
--------

Provinsane i Friuli-Venezia Giulia
Regionen ligg nordaust i Italia og grensar til Veneto i vest, Austerrike i nord, Slovenia i aust og Adriahavet i sør. Kystlengda til regionen er 111,7 km.

Friuli-Venezia Giulia er delt inn i fire provinsar: 

* Gorizia
* Pordenone
* Trieste
* Udine

Historie
--------

Namnet på republikken kjem frå det latinske namnet på byen Cividale, den gamle hovudstaden i det lombardiske hertugdømet kalla «Forum Iulii» («Julius sitt forum», kalla opp etter Julius Cæsar).
Regionen vart oppretta etter den andre verdskrigen for å løyse problemet med Trieste, som hadde mista sine naturlege bakland som var ein stor del av Venezia Giulia før det vart ein del av Jugoslavia. Derfor vart det avgjort at den historiske regionen Friuli skulle verte ein del av regionen til Trieste.

Økonomi
-------

Det vert dyrka korn, druer, sukkerroe og soppost, og kvegdrift er òg viktig. Av industri finn ein skipsverft i Trieste og Monfalcone, stålverk i Pozzuolo del Friuli, vingardarar som produserer vin og grappa og møbelproduksjon i Manzano og Brugnera.

Demografi
---------

Bortsett frå italiensk vert det tala friulisk i regionen, og det finst òg ein større slovensk og tysk minoritet. slovensk vert tala i provinsen Trieste og dei austlege områda av provinsane Gorizia og Udine, i området kalla Venetiansk Slovenia, som består av Resiadalen og dei øvre dalane til elvane Torre og Natisone, der mange av landsbyane har både italienske og slovenske namn. 

Byar i Friuli-Venezia Giulia med meir enn 50 000 innbyggjarar (2006 estimat):

| *Kommune* | Innbyggjarar |
| --- | --- |
| Trieste | 206 058 |
| Udine | 96 678 |
| Pordenone | 50 926 |

Bakgrunnsstoff
--------------

* fvg.info Arkivert 2007-12-12 ved Wayback Machine.
* Kart over Friuli-Venezia Giulia Arkivert 2005-11-13 ved Wayback Machine.
* Turistguide

Kjelde
------

* *Denne artikkelen er basert på ei omsetjing av artikkelen Friuli-Venezia Giulia frå Engelsk Wikipedia .*

|  |  |  |  |
| --- | --- | --- | --- |
|  | 

|  |
| --- |
| **Regionar i Italia** |
| Abruzzo  | Basilicata  | Calabria  | Campania  | Emilia-Romagna  | Friuli-Venezia Giulia  | Lazio  | Liguria  | Lombardia  | Marche  | Molise  | Piemonte  | Puglia  | Sardinia  | Sicilia  | Toscana  | Trentino-Alto Adige  | Umbria  | Valle d'Aosta  | Veneto |

 |

|  |  |
| --- | --- |
| Autoritetsdata | 
* Store norske leksikon
* VIAF
* GND
* BNF
* BNF (data)
* NKC
* GeoNames
* MusicBrainz (area)

 |